Klæbu har et rikt kulturliv, med stor allsidighet og bredde i tilbudet. Klæbu kan skilte med flere kor, for eksempel Klæbu Mannskor, Klæbu Damekor, Øvre Nidelven Kammerskor og Courage, i tillegg til flere kor for barn og unge. Ellers har stedet Klæbu Musikkorps og Klæbu Skolemusikkorps, samt mange grupperinger innen forskjellige musikksjangre. På teaterfronten har også Klæbu lange tradisjoner, med teaterlaget Håssåsig i spissen.